laion/Wikipedia-Exotic huggingface dataset:
2,4-dinitrofenool

2,4-dinitrofenool (2,4-DNP või lihtsalt DNP) on orgaaniline aine keemilise valemiga HOC6H3(NO2)2. 2,4-dinitrofenool on magusa lõhnaga kollane kristalliline tahke aine, mis lahustub enamikus orgaanilistes lahustes. DNP on biokeemiliselt aktiivne aine ja on prekursoriks teistele ainetele. Bioaktiivsus seisneb rakkude mitokondrites ATP energia tootmise inhibeerimises. Selle kasutamine suurtes annustes kehakaalu alandamise eesmärgil on toonud kaasa tõsiseid kõrvaltoimeid ja surmajuhtumeid. 2,4-dinitrofenooli mürgistusega võivad kaasneda hüpertermia, tahhükardia, diaforees ja tahhüpnoe, mis lõppevad surmaga. Kuna ainet kasutatakse ka lõhkeainena, siis tuleks eristada DNP-surmade puhul sise- ja/või välistarvituse toimel saabunud surmasid. Prantslased kasutasid DNP-d esimese maailmasõja ajal lahingumoona valmistamisel. Esimene DNP-surm (C6H4N2O5) registreeriti 1918. aastal ja see oli seotud tööalase kokkupuutega. Tahtlik üledoos Tahtlikuks enesetapuks mõeldud üledoosi korral ilmnevad sümptomid keskmiselt 7–8 tunni pärast ja surma saabumiseks kulub keskmiselt 14 tundi. Madalaim inimese DNP oraalne letaalne annus on 4,3 mg/kg. DNP ei mõju kõigile ühtemoodi. Teada on, et üks naine, kes tuli üledoosist välja tüsistustega, manustas 2,4 g DNP-d. Teratogeensus, kartsinogeensus jm toksilisus Loomkatsetes on DNP avaldanud teratogeenseid, mutageenseid ja kartsinogeenseid toimeid. Ravimit saab osta internetist ja selle erinevad nimetused on ‘DNP’, ‘Dinosan’, ‘Dnoc’, ‘Solfo Black’, ‘Nitrophen’, ‘Aldifen’ ja ‘Chemox’. Budavari, Susan(ed); O'Neil, Maryadele J(ed); Heckelman, Patricia E(red). "The Merck Index" Rahway, NJ; Merck & Co; 1989. [1900] p. Summary of previously published fatalities relating to exposure to DNP including basic demographics, amount of exposure and maximal temperature recorded pre-death Johann Grundlingh, Paul I. Dargan, Marwa El-Zanfaly, ja David M. Wood, 2,4-Dinitrophenol (DNP): A Weight Loss Agent with Significant Acute Toxicity and Risk of Death, J Med Toxicol. september 2011 ; 7(3): 205–212, doi: 10.1007/s13181-011-0162-6, PMCID: PMC3550200, veebiversioon (tarve 2.11.2015)(inglise keeles) Peter Russell, Rob Hicks, MD, Global Warning Over Dangerous Diet Drug, 6. mai 2015, veebiversioon (tarve 2.11.2015)(inglise keeles) What is DNP and why is it so dangerous? Johann Grundlingh, Paul I. Dargan, Marwa El-Zanfaly, ja David M. Wood, 2,4-Dinitrophenol (DNP): A Weight Loss Agent with Significant Acute Toxicity and Risk of Death, J Med Toxicol. september 2011 ; 7(3): 205–212, doi: 10.1007/s13181-011-0162-6, PMCID: PMC3550200, veebiversioon (tarve 2.11.2015)(inglise keeles) Radhika Sanghani, 'I know the dangers but I want them anyway': The dark truth about diet pills, 21. aprill 2015 Bill Roberts, DNP (Dinitrophenol) Warnings issued over deadly DNP 'diet drug', 9. september 2013 Warning over illegal 'weight loss' chemical DNP, 9. oktoober 2013 Philip Strange, DNP: the return of a deadly weight-loss drug, The Guardian, 6. veebruar 2014 Tuuli Jõesaar, Analüüs kinnitas, et DNP kapslid sisaldasid ohtlikku kogust dinitrofenooli, 12. november 2015, Eesti Päevaleht
Varbla valla lipp

Varbla valla lipp on Pärnu maakonnas asunud endise Eesti haldusüksuse Varbla valla lipp. Lipp kinnitati 3. juunil 1996. Varbla valla lipp on vapilipp. Sinise kanga allservas kolm lainelõikelist laidu (kaks ülemist on kitsamad ja alumine laiem), valge-sinine-valge. Sinisel väljal valge kollase nokaga luik. Lipu normaalmõõtmed on 100x150 cm ning laiuse ja pikkuse suhe 6:9 (2:3). Lainelõige sümboliseerib valla mereäärset asendit ning kohalike inimeste merega seotud elu ja tegemisi. Ujuv luik tähistab nii sealmail elutsevaid majesteetlikke luikesid kui ka paljusid teisi veelinde. Sinine värvus tähendab tulevikulootust, valge on aga puhtuse ja vaimsuse võrdkuju. Varbla valla lipp heisatakse alaliselt vallavalitsuse hoonel. Lippu kasutatakse vallavolikogu ja vallavalitsuse poolt korraldatavatel üritustel, tseremooniatel ja ametlikel vastuvõttudel, Varbla valla ja teiste kohalike omavalitsusüksuste ametlike delegatsioonide kohtumistel, kui ka avalikel üritustel ning muudel üritusel, kus on esindatud Varbla vald. Valla lipu võib heisata valla, kogukondlike, asutuste või perekondlike sündmuste ja tähtpäevade puhul. Valla lippu võidakse kasutada valla kultuuri-, spordi- ja muude delegatsioonide ees ava- ja lõputseremooniatel rahvusvahelistel, vabariiklikel , maakondlikel ja valdade vahelistel üritustel. Valla lipu kujutist võidakse kasutada vallavolikogu, vallavalitsuse ja vallavalitsuse hallatavate asutuste ametlikel trükistel ning suveniiridel. Kui valla lipp on vähendatud mõõdus (laualipuna), peab selle kujutis, värvilahendus ning mõõdusuhted vastama täpsele Varbla valla põhimääruse kirjeldusele. Valla lipp heisatakse hoone peasissekäigu juurde või mujale selleks sobivasse kohta kas lipuvardaga vastavasse hoidjasse või lipumasti. Heisatud lipul jääb lipukanga alumine serv maapinnast vähemalt kolme meetri kõrgusele. Valla lipu heiskamisel koos Eesti riigilipu, mõne teise riigi, mõne Eesti maakonna, linna või valla lipuga juhindutakse Eesti lipu kasutamise korrast. Valla lipu mõõtmed ei tohi ületada riigilipu mõõtmeid. Asutustel, ettevõtetel, seltsidel, ühingutel ja üksikisikutel on lubatud valla lipu kujutist kasutada vallavalitsuse loal. Loa saamiseks esitatakse vallavalitsusele kirjalik avaldus. Kasutamiskõlbmatuks muutunud lipp kuulub sündsal viisil hävitamisele. Varbla valla vapp Pärnu maakond Varbla valla sümboolika valla kodulehel Varbla valla sümboolika Riigikantselei kodulehel
Piret Kerem

Piret Kerem (sündinud 20. veebruaril 1958 Tallinnas) on eesti klaasikunstnik ja raamatukujundaja. Ta on õppinud Eesti Kunstiakadeemias 1989–1994 klaasehistöö erialal. 1993. aastal asutas ettevõtte – klaasi kuumtöötluse-klaasipuhumisega tegeleva aktsiaseltsi AS Piret Kerem, millest hiljem sai osaühing Piret Kerem OÜ. Tema tööruumid asuvad kodustuudios.
Hindrek Meri

Hindrek-Peeter Meri (21. veebruar 1934 Berliin – 29. september 2009 Tallinn) oli Eesti riigitegelane. Ta oli Georg Meri poeg ja Lennart Meri vend. 1934–1938 elasid Merid Berliinis, kus Georg Meri töötas Berliini Eesti saatkonna nõunikuna. 1938. aasta jaanuarist töötas Georg Meri diplomaadina Pariisis, kuid juba augustis kolisid Merid perega tagasi Eestisse, kus asusid elama Nõmmel (praegune Tallinn). 1941–1945 oli Hindrek koos ema ja vennaga küüditatuna Siberis. Hindrek Meri õppis Tartu Riiklikus Ülikoolis majandusgeograafiat. Ta töötas 1957–1990 Eesti NSV Riiklikus Plaanikomitees, sealhulgas 1988–1990 plaanikomitee esimehe esimese asetäitjana. 1981. aastal töötas üheksa kuud Nõukogude Liidu eksperdina Vietnamis. Hindrek Meri oli aastatel 1990–1997 Eesti Vabariigi riigikontrolör ja 1998–2003 Eesti Panga nõukogu liige. Tal on tütar Marit Meri ning lapselapsed Sinika ja Rain Seepõld. 1976 Eesti NSV teeneline ökonomist 2002 Valgetähe II klassi teenetemärk Hindrek-Peeter Meri on avaldanud mälestusteraamatu "Tagasivaateid veerevast vagunist" (Ilmamaa, Tartu 2008, 560 lk, ISBN 9789985772751). ERR Uudised: Suri endine riigikontrolör Hindrek Meri, vaadatud 12.11.2009
Väätsa valla lipp

Väätsa valla lipp on endise Eesti haldusüksuse Väätsa valla lipp. Lipp kinnitati 30. mail 1995. Väätsa valla lipp on ristkülikukujuline vapilipp. Kahest ümberpööratud S-lõikest moodustunud kaldjaotusega vasakult poolitatud kollasel-rohelisel kangal kaks lõikest lähtuvat vastandvärvides ristikheinalehte. Vardapoolne lipuväli on kollane ja lehviv pool roheline. Lipu normaalmõõtmed on 100x150 cm ning laiuse ja pikkuse suhe 6:9. Vallalipu heiskamise võib teha kohustuslikuks vallavolikogu otsuse või vallavalitsuse korraldusega vallale kuuluvatel hoonetel, rajatistel või maa-aladel, teistele omanikele on need otsused või korraldused üksnes soovitusliku iseloomuga. Vallalipp heisatakse: Alaliselt valla administratiivhoone peasissekäigu juurde või selleks sobivasse kohta kas lipuvardaga vastavasse hoidjasse või lipumasti. Hoonetele, kus toimuvad volikogu või valitsuse istungid nende toimumise ajaks. Ametlike delegatsioonide vastuvõttudel. Valitsuse korraldusel kultuuri- ja spordiüritustel ja muudel puhkudel. Kui vallalipp heisatakse koos Eesti riigilipu, mõne teise riigi või tema omavalitsusüksuse, mõne Eesti maakonna, valla või muu lipuga, asub vallalipp lippude poolt vaadatuna riigilippudest vasakul, teistest lippudest paremal. Rahvusvahelistel, vabariiklikel ja regionaalsetel üritustel võivad lippu kasutada Väätsa valla ametlikud delegatsioonid või Väätsa valda esindavad kollektiivid või üksikisikud Väätsa Vallavalitsuse korralduse alusel. Vallalippe tohib valmistada üksnes valitsuse loal. Väätsa valla vapp Järva maakond Väätsa valla sümboolika valla kodulehel Väätsa valla sümboolika Riigikantselei kodulehel
Space Shuttle'i missioonide loend

Space Shuttle'i programmi raames toimus aastatel 1981–2011 135 missiooni. Kosmosesüstikud viibisid kosmoses kokku 1322 päeva, 19 tundi, 21 minutit ja 23 sekundit. Pikim missioon oli STS-80, mis kestis 17 päeva ja 15 tundi, ning lühim oli STS-51-L, mis kestis 73 sekundit ja lõppes Challengeri katastroofiga. Suurim kaugus maast oli 563 km, kui toimus Hubble'i kosmoseteleskoobi teenindusmissioon. Süstikud külastasid Miri 9 korda ja ISSi 37 korda. Kosmosesüstikutega lendas 135 missiooni jooksul 355 inimest 16 riigist. Kõik missioonid startisid Kennedy kosmosekeskusest. 78 missiooni maandusid Kennedy kosmosekeskuses, 54 Edwardsi õhujõudude baasis ja üks White Sandsis. Space Shuttle'i missioonid lõppesid 2011. aasta juunis pärast missiooni STS-135 lõppu. Space Shuttle'i programmi nimetati ametlikult Space Transportation Systemiks ja seetõttu algas iga missiooni nimi STS-iga. STS-ile järgnenud number tähistas stardi järjekorda (nt. STS-1). Seda süsteemi kasutati 25 toimunud ja 8 tühistatud missiooni puhul. Tulenevalt Apollo 13 intsidentist ja NASA peadirektori James M. Beggsi ebausust keeldus Beggs üht missiooni STS-13-ks nimetamast. Alates 1984. aastast muudeti missioonide tähistussüsteemi. Iga missioon sai koodi (nt STS-41-B): koodi esimene number näitas rahandusaastat (tähendab 4 oli planeeritud 1984. aastaks), koodi teine number näitas stardipaika (nt 1 oli Kennedy kosmosekeskus) ja täht näitas, mitmes start see sel aastal oli. Koodid anti missioonidele, kui need stardikalendrisse lisati, ning neid ei muudetud, kui start hilines või ümber tõsteti. Vana süsteemi juurde naasti pärast Challengeri katastroofi, aga ka siis ei muudetud missiooni numbrit, kui start hilines või ümber tõsteti.
Okni

Okni on küla Venemaal Pihkva oblastis Novosokolniki rajoonis, 9 km kaugusel Novosokolnikist edelas. Okni on samanimelise valla halduskeskus. 2000. aastal elas külas 241 inimest, 2010. aastal 257 inimest. "Территориальное деление псковской области / Административно-территориальное деление Псковской области (1917-2000 гг.)". Pihkva. 2002. Vaadatud 1. novembril 2015.
Sergije

Sergije on küla Venemaal Pihkva oblastis Novosokolniki rajoonis Okni vallas, 14 km kaugusel Novosokolnikist lõunas ja 5 km kaugusel vallakeskusest Oknist kagus. 2000. aastal elas külas 36 inimest, 2010. aastal 30 inimest. "Территориальное деление псковской области / Административно-территориальное деление Псковской области (1917-2000 гг.)". Pihkva. 2002. Vaadatud 1. novembril 2015.
Rando Truve

Rando Truve (sündinud 20. novembril 1936 Tallinnas) on eesti arst (kirurg) ja arstiteadlane. Ta lõpetas 1954. aastal Tallinna 22. Keskkooli ja 1961. aastal Tartu Riikliku Ülikooli arstiteaduskonna. 1969. aastal kaitses Tartu Riiklikus Ülikoolis väitekirja "Resetseeritava maoosa ulatuse ja korpuse-antrumi piiri määramine operatsiooni ajal" (juhendajad Artur Linkberg ja Uno Sibul) ja sai meditsiinikandidaadi kraadi. 1980. aastal kaitses väitekirja "Сравнительная оценка резекции желудка, селективной и проксимальной селективной ваготомии в лечении гастродуоденальных язв" ja sai meditsiinidoktori kraadi. 1961–1964 Kuressaare Keskhaigla kirurg 1964–1967 Tallinna Tõnismäe Haigla kirurg 1967–1971 kirurgiaosakonna juhatajana 1971–2001 Tallinna Pelgulinna Haigla kirurgia osakonna juhataja 1981 kõrgema kategooria kirurg 2002–2005 Lääne-Tallinna Keskhaigla kirurg-konsultant 2005–2008 kirurgiakliiniku kvaliteedijuht 1972–1999 Tallinna Kirurgide Seltsi juhatuse liige 1982–1990 seltsi esimees 1982–1999 kirurgide riikliku atestatsioonikomisjoni liige 1981–1991 Tartu Ülikooli väitekirjade kaitsmise nõukogu liige 1990–1991 Eesti Arstide Liidu president 1990–1995 Sotsiaalministeeriumi Teadusliku Meditsiininõukogu liige 1995–1997 Eesti Kirurgide Assotsiatsiooni asepresident 1991–2001 ajakiri Eesti Arsti toimetuskolleegiumi liige 1997–2008 Rahvuskultuuri Fondi professor Sibula allfondi nõukogu liige 1984 Eesti NSV teeneline arst 1998 Tallinna Kirurgide Seltsi auliige 2000 Eesti Punase Risti III klassi teenetemärk 2006 Eesti Arstide Liidu aumärk 2007 Tallinna teenetemärk Tema poeg oli bioloog ja geneetik Erkki Truve. E-kataloog ESTER. Rando Truve. Resetseeritava maoosa ulatuse ja korpuse-antrumi piiri määramine operatsiooni ajal: dissertatsioon meditsiinikandidaadi kraadi taotlemiseks Eesti Arstide Liit. Aumärk
Tallinna Inseneridistants

Tallinna Inseneridistants (saksa keeles Revalsche Ingeniör-Distanz, vene keeles Ревельская инженерная дистанция) oli Venemaa keisririigi ajal Tallinna sõjaväeobjektide ehitamise ja korrashoiuga tegelev asutus. Asutus moodustati arvatavalt 1721. aastal (täpne asutusaeg pole teada) nimega Tallinna Insenerikomando. Asutus allus algul Liivimaa, ent hiljem Peterburi Inseneriringkonna Valitsusele. 1868. aastal nimetati asutus ümber Tallinna Inseneridistantsiks. Asutus lõpetas tegevuse 1912. aastal. Paldiski Insenerikomando Tallinna ehituskomitee Tallinna Inseneridistants Eesti Ajalooarhiivi fondiloendis (vaadatud 02.11.2015) Tallinna Inseneridistants Eesti Ajalooarhiivi fondiloendis
Udine provints

Udine provints oli provints Itaalias Friuli-Venezia Giulia maakonnas. Piirnes põhjas Austria ja idas Sloveeniaga. Provintsi keskus oli Udine linn. Udine provints jagunes 136 omavalitsusüksuseks (comune). Aiello del Friuli Amaro Ampezzo Aquileia Arta Terme Artegna Attimis Bagnaria Arsa Basiliano Bertiolo Bicinicco Bordano Buja Buttrio Camino al Tagliamento Campoformido Campolongo Tapogliano Carlino Cassacco Castions di Strada Cavazzo Carnico Cercivento Cervignano del Friuli Chiopris-Viscone Chiusaforte Cividale del Friuli Codroipo Colloredo di Monte Albano Comeglians Corno di Rosazzo Coseano Dignano Dogna Drenchia Enemonzo Faedis Fagagna Fiumicello Flaibano Forgaria nel Friuli Forni Avoltri Forni di Sopra Forni di Sotto Gemona del Friuli Gonars Grimacco Latisana Lauco Lestizza Lignano Sabbiadoro Ligosullo Lusevera Magnano in Riviera Majano Malborghetto Valbruna Manzano Marano Lagunare Martignacco Mereto di Tomba Moggio Udinese Moimacco Montenars Mortegliano Moruzzo Muzzana del Turgnano Nimis Osoppo Ovaro Pagnacco Palazzolo dello Stella Palmanova Paluzza Pasian di Prato Paularo Pavia di Udine Pocenia Pontebba Porpetto Povoletto Pozzuolo del Friuli Pradamano Prato Carnico Precenicco Premariacco Preone Prepotto Pulfero Ragogna Ravascletto Raveo Reana del Rojale Remanzacco Resia Resiutta Rigolato Rive d'Arcano Rivignano Ronchis Ruda San Daniele del Friuli San Giorgio di Nogaro San Giovanni al Natisone San Leonardo San Pietro al Natisone San Vito al Torre San Vito di Fagagna Santa Maria la Longa Sauris Savogna Sedegliano Socchieve Stregna Sutrio Zuglio Taipana Talmassons Tarcento Tarvisio Tavagnacco Teor Terzo d'Aquileia Tolmezzo Torreano Torviscosa Trasaghis Treppo Carnico Treppo Grande Tricesimo Trivignano Udinese Udine Varmo Venzone Verzegnis Villa Santina Villa Vicentina Visco Suurima elanike arvuga asulad olid järgmised. Kõige vähem inimesi (138) elas Drenchias. AR. Kui Itaalias hävitati a. 1945 80 000 inimest n. n. "surma kolmnurgas". Eesti Päevaleht, 9. oktoober 1971, nr. 80, lk. 5.  Udine provints – pildid, videod ja helifailid Wikimedia Commonsis Udine provintsi koduleht (itaalia keeles)
Pordenone provints

Pordenone provints oli provints Itaalias Friuli-Venezia Giulia maakonnas. Provintsi keskus oli Pordenone linn. Pordenone provints jagunes 50 omavalitsusüksuseks (comune). Andreis Arba Arzene Aviano Azzano Decimo Barcis Brugnera Budoia Caneva Casarsa della Delizia Castelnovo del Friuli Cavasso Nuovo Chions Cimolais Claut Clauzetto Cordenons Cordovado Erto e Casso Fanna Fiume Veneto Fontanafredda Frisanco Maniago Meduno Montereale Valcellina Morsano al Tagliamento Pasiano di Pordenone Pinzano al Tagliamento Polcenigo Porcia Pordenone Prata di Pordenone Pravisdomini Roveredo in Piano Sacile San Giorgio della Richinvelda San Martino al Tagliamento San Quirino San Vito al Tagliamento Sequals Sesto al Reghena Spilimbergo Tramonti di Sopra Tramonti di Sotto Travesio Vajont Valvasone Vito d'Asio Vivaro Zoppola Enam kui 5000 elanikku (seisuga 31.08.2011) elas järgmistes omavalitsusüksustes (comune): Kõige vähem elanikke (258) oli Barcises. Pordenone Sacile Livenza Sacile juures Livenza Polcenigo juures  Pordenone provints – pildid, videod ja helifailid Wikimedia Commonsis
Warner Bros.

Warner Bros. Entertainment Inc. on Ameerika Ühendriikide meelelahutusettevõte, mis toodab filme, telesaateid ja muusikat. See on tuntud eeskätt suuremahulise filmitootmise tõttu. Warner Bros. on rahvusvahelise meediaettevõtte Time Warner tütarettevõte. Selle peakorter on Burbankis California osariigis. Ettevõtte asutasid 4. aprillil 1923 neli poola-juudi päritolu venda: Albert Warner, Harry Warner, Sam Warner ja Jack L. Warner. Ettevõttel on rohkesti tütarettevõtteid, sealhulgas Warner Bros. Pictures, Warner Bros. Interactive Entertainment, Warner Bros. Television, Warner Bros. Animation, Warner Home Video, Cartoon Network, New Line Cinema, Castle Rock Entertainment ja DC Entertainment. 2014. aastal oli ettevõttes umbes 8000 töötajat.
Shah Rukh Khan

Shah Rukh Khan (hindi keeles शाहरुख़ ख़ान; sündinud 2. novembril 1965) on India filminäitleja, produtsent ja telesaatejuht. Teda on sageli nimetatud "Bollywoodi kuningaks".
Trieste provints

Trieste provints oli provints Itaalias Friuli-Venezia Giulia maakonnas. Provintsi keskus oli Trieste linn. Provints oli pindalalt ja omavalitsusüksuste (comune) arvult Itaalia väikseim. Rahvastikutiheduselt oli Trieste Itaalia provintsidest neljandal kohal (Napoli, Milano ning Monza ja Brianza provintside järel). Trieste provints jagunes kuueks omavalitsusüksuseks (comune): Il castello di Duino Muggia Rosandra org  Trieste provints – pildid, videod ja helifailid Wikimedia Commonsis Il Portale di Trieste
Gaasitööstus

Gaasitööstus on tööstusharu, kütusetööstuse allharu, mis tegeleb maagaasi leiukohtade otsimise, uurimise ja ekspluatatsiooniga, tarbijatele maagaasi edastamisega gaasijuhtmete kaudu, kunstliku gaasi tootmisega kivisöest ja põlevkivist, gaasi ümbertöötamise ning kasutamisega tööstuse erinevates harudes ja olmes. Gaasitööstus tekkis 18. sajandi lõpus – 19. sajandi alguses Lääne-Euroopas, kui kivisöest toodetud gaasi hakati kasutama Suurbritannia, Prantsusmaa, Belgia ja teiste riikide linnade valgustamiseks. 19. sajandi esimesel poolel leiutati gaasigeneraatorid – suured seadmed gaasi tootmiseks. Gaasiväli
Piret Krutob

Piret Krutob (kuni 1990 Piret Päeva; sündinud 19. aprillil 1969 Tallinnas) on eesti endine allveeujuja. Ta lõpetas 1987. aastal Tallinna 47. Keskkooli ja 1995. aastal Tartu Ülikooli kehakultuuri alal. Ta alustas 1982. aastal allveesporditreeninguid Õnne Pollisinski juhendamisel. Ta tuli aastatel 1987–1999 kiirusaladel 4 korda 4 ja allveeorienteerumises 8 korda Eesti NSV ja Eesti meistriks, sh tuli 1991. aastal Eesti absoluutseks meistriks. Ta sai 1985. aastal meistersportlaseks ja 1989. aastal suurmeistriks. Ta võitis 1992. aastal allveeorienteerumise maailmameistrivõistlusel kaardiharjutuses kuldmedali ja naiskonnaharjutuses hõbemedali. Samal aastal võitis ta üldarvestuses ka maailma karika. Piret Krutobi endine abikaasa on endine allveeujuja Tiit Krutob. Biograafia ESBL-is (vaadatud 02.11.2015) Biograafia ESBL-is
Myškavičy

Myškavičy (transkribeerituna Mõškavitšõ) on agrolinnake Valgevenes Mahiloŭ oblastis Kiraŭski rajoonis Myškavičy külanõukogus. Myškavičy asub Kiraŭskist 6, Mahiloŭ linnast aga 93 kilomeetri kaugusel 160–170 meetri kõrgusel merepinnast. Agrolinnake on kolhoosi «Рассвет» keskuseks. Asulas on raamatukogu. Haridust annavad keskkool ja muusikakool. Myškavičyt on esimest korda kirjalikult mainitud aastal 1506. Asula kuulus toona Babrujski staarostkonda. Aastal 1793 läks küla Poola teisel jagamisel Vene impeeriumi koosseisu. Mõškavičy hakkas kuuluma Minski kubermangu. Aastal 1872 elas seal 90 inimest. Aastal 1863 avati külas kool. Aastal 1897 elas seal 499 inimest. Aastal 1907 elas Myškavičys 674 inimest. Aastal 1919 läks alev Valgevene NSV koosseisu. Aastal 1921 rajati külla vesiveski. Aastal 1931 asutati seal kolhoos. Teises maailmasõjas hukkus 132 küla elanikku, küla juures peetud lahingutes langes aga 26 Nõukogude sõdurit. Aastal 1967 sai kolhoos Lenini ordeni. Aastal 1970 koostati külale uus generaalplaan. Uude asulakeskusse ehitati kuuekorruseline hotell, kultuurimaja, administratiivhoone. Myškavičy keskusse rajati ka uus lasteaed, mis sai aastal 1987 NSV Liidu parima ehitise preemia. Hoone projekteeris arhitekt Toomas Rein, kunstnik oli Leonhard Lapin. Kiryła Arłoŭski – Valgevene poliitik ja kolhoosnik Vasil Staravojtaŭ – Valgevene poliitik Alaksandr Rabcevič – Valgevene partisan Vladimir Beljavski – Nõukogude sõjaväelane "Arhiivikoopia". Originaali arhiivikoopia seisuga 7. august 2018. Vaadatud 2. novembril 2015.{{netiviide}}: CS1 hooldus: arhiivikoopia kasutusel pealkirjana (link) http://ais.by/story/353  Myškavičy – pildid, videod ja helifailid Wikimedia Commonsis Vaade asula keskusele droonilt
Regeneratsioon (album)

"Regeneratsioon" on ansambli Põhja-Tallinn kolmas stuudioalbum. Album ilmus 31. oktoobril 2015. "Selgeks saab kõik" "Fiesta" (feat. Uku Suviste) "Elu on täis avastusi" "Tunnen hästi end" "Viiene vasest seib" "Olen valmis" "Metsik ja vaba" "Kirjutan Sinust" "Suvefanki" "Ei maailm saa peitu" "Kuidas tahan elada ma" "Eiolemulolla" (feat. Jaagup Kreem) "Minemas Sind näen"
Kergekaal (poks)

Kergekaal (inglise keeles lightweight) on kaalukategooria poksis, vahemikus 59,0–61,2 kg. Maailma esimene kergekaalu poksitšempion oli Jack McAuliffe aastatel 1886–1893.
Mohammed VI

Mohammed VI (sündinud 21. augustil 1963 Rabatis) on Maroko kuningas. Tema isa oli Hassan II. Mohammed VI abikaasa on printsess Lalla Salma. Neil on poeg prints Moulay Hassan (sündinud 2003) ja tütar printsess Lalla Khadija (sündinud 2007).
Bibcode

Bibcode (inglise keeles pikemalt Bibliographic Reference Code) on identifikaator, mida kasutab mitu astronoomiaandmebaasi kirjandusviidete jaoks. Kood koosneb 19 tärgist ja on kujul YYYYJJJJJVVVVMPPPPA, kus YYYY on viiteks oleva teose avaldamisaasta, JJJJJ viitab avaldamiskohale, VVVV on ajakirja puhul aastakäigu number ja M ajakirja osa tähis, PPPP näitab artikli esimest lehekülge ajakirjas ja A on esimese autori perekonnanime esitäht. Puuduvate tärgikohtade märkimiseks kasutatakse punkte (.). DOI
Rahvusvaheline Jalaväemiinide Keelustamise Liikumine

Rahvusvaheline Jalaväemiinide Keelustamise Liikumine (inglise keeles International Campaign to Ban Landmines, lühend ICBL) on valitsusväliste organisatsioonide koostööliikumine, mille eesmärk on maailmast kaotada inimeste vastu kasutatavad miinid ja tagada miinide tõttu vigastada saanud inimestele nende õigused ja võimalikult normaalne elu. Liit moodustati 1992. aastal, kui ühinesid kuus sarnaste huvide ja eesmärkidega rühma. Tänapäevaks on võrgustik kasvanud ja sellel on liikmeid umbes sajas riigis. Liikumine ja selle koordinaator Jody Williams said 1997. aastal Nobeli rahuauhinna.